Hertsi (kauppakeskus)

Hertsi on Helsingin Herttoniemessä sijaitseva kauppakeskus, joka avattiin keväällä 2020. Ruokakauppojen ja ravintoloiden lisäksi kauppakeskuksessa on muun muassa kirjasto, nuorisotilat sekä päiväkoti. Aiemmin rakennettu kauppakeskus Megahertsi kuuluu osana keskukseen. Vuonna 2021 kauppakeskuksen tontille valmistui kolme kerrostaloa, joissa on yhteensä 250 asuntoa. Niistä korkein on 18-kerroksinen ja 74 metriä korkea Poudantuoja. Kauppakeskus avattiin 19. maaliskuuta 2020. Avajaiset pidettiin koronavirusepidemian keskellä huolimatta suosituksista välttää suuria tapahtumia. Kerrokset Kauppakeskuksen alin myymälätaso on katutaso, jonka suurin liike on Tokmanni. Ensimmäisessä kerroksessa, Prisma-tasolla, sijaitsevat muun muassa Prisma, Kotipizza, Fafa’s, Arnolds, Musti ja Mirri, Silmäasema sekä Veikkauksen Pelaamo. Toisen kerroksen vuokralaisia ovat muun muassa Elixia, Fitness24Seven, Herttoniemen kirjasto sekä Helsingin kaupungin nuorisopalvelut. Asuintalot Hertsin päällä Suunnittelijankadun ja Insinöörinkadun puolella on kolme asuinkerrostaloa; Poudantuoja, Tuulensuoja ja Poukama. 18-kerroksisessa Poudatuojassa on 132 asuntoa, 13-kerroksisessa Tuulensuojassa 95 asuntoa ja 10-kerroksisessa Poukamassa 79 asuntoa. Tuulensuoja nousee 58 korkeudelle maanpinnasta, joten se on Poudantuojan ohella Herttoniemen korkeimpia rakennuksia. Lähteet Aiheesta muualla Hertsin www-sivut